Diari Oficial de la Generalitat Valenciana


Sumari del DOGV 5428, del 15-01-2007 (2006/14396)

RESOLUCIÓ del 14 desembre del 2006, de la Conselleria de Cultura, Educació i Esport, per la qual es dicten instruccions per a l'organització de les ensenyances dels mòduls de formació complementària per a obtindre l'equivalència, als efectes de docència, entre els estudis complets de dansa anteriors a la llei orgànica 1/1990, de 3 d'octubre, d'ordenació general del sistema educatiu, i els estudis superiors de dansa regulats en ella.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5428

Data del DOGV
:   15-01-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2006/14280


Data del document
:   14-12-2006

Organisme emissor
:   Conselleria de Cultura, Educació i Esport

Tipus de document
:   Resolució

Descriptors 

:   * reconeixement de títols
    * música
    * legislació
    * ensenyament superior
    * espectacles

El Reial Decret 798/2005, d'1 de juliol (BOE de 20 de juliol del 2005), establix els requisits que han de reunir els aspirants que desitgen obtindre l'equivalència, als efectes de docència, entre els estudis complets de Dansa anteriors a la Llei Orgànica 1/1990, de 3 d'octubre, d'Ordenació General del Sistema Educatiu i els estudis de dansa regulats en ella.
L'article 5 del citat Reial Decret 798/2005, d'1 de juliol, determina que els mòduls de formació complementària podran ser cursats en els set anys següents a la publicació, pel Ministeri d'Educació i Ciència, de l'orde de desplegament d'este reial decret.
Promulgada l'Orde EC1082/2006, de 6 d'abril (BOE de 14 d'abril del 2006), per a l'aplicació del que disposa el Reial Decret 798/2005, d'1 de juliol, és procedent que l'administració educativa valenciana dicte les instruccions necessàries per a l'organització dels mòduls de formació complementària que han d'oferir els conservatoris superiors de Dansa de l'àmbit territorial de la Comunitat Valenciana, fixant la càrrega lectiva de les assignatures que configuren cada un dels mòduls, vinculades a les matèries que s'establixen en l'article 4, del Reial Decret 798/2005, d'1 de juliol.
Per a això i fent ús de les competències que em conferix l'article 35 de la Llei 5/1983, de 30 de desembre, de Govern Valencià
ORDENE
1r Estructura dels mòduls
Els mòduls de formació complementària que s'impartiran en els conservatoris superiors de Dansa de la Comunitat Valenciana, per a l'obtenció de la declaració d'equivalència, a efectes docents, entre els estudis complets de Dansa anteriors a la Llei Orgànica 1/1990, de 3 d'octubre, d'Ordenació General del Sistema Educatiu i els estudis superiors de Dansa regulats en ella, tindran l'estructura que figura en l'annex I de la present resolució. La càrrega lectiva de cada mòdul s'ha fixat de conformitat amb el que disposa l'article 4.2., del Reial Decret 798/2005 d'1 de juliol.
2n Llocs escolars
La Direcció General d'Ensenyament, fixarà el nombre de places escolars que els conservatoris superiors de Dansa hauran d'oferir en cada curs acadèmic als interessats/ades que desitgen accedir als mòduls formatius de Pedagogia de la Dansa i de Coreografia i Tècniques d'Interpretació de la Dansa.
3r Criteris de selecció
La Direcció General d'Ensenyament, establirà els criteris per a la selecció dels aspirants que desitgen cursar els complements de formació dels mòduls que s'impartiran en els conservatoris superiors de Dansa de la Comunitat Valenciana, en funció dels llocs escolars disponibles. Els criteris que es fixen tindran en compte l'expedient acadèmic i l'experiència professional dels aspirants.
Els aspirants seleccionats formalitzaran la matrícula en la secretaria del centre a què concórreguen. La direcció d'estudis del centre, facilitarà la incorporació dels aspirants als grups d'alumnes del centre que cursen les assignatures que es corresponguen amb les dels complements formatius.
4t Convocatòries
Per a la superació de cada mòdul, els alumnes disposaran d'un màxim de quatre convocatòries corresponents a dos cursos acadèmics i hauran de superar, com a mínim, una assignatura de cada matèria. La superació de qualsevol assignatura tindrà validesa en les convocatòries següents.
5t Qualificació
La qualificació dels alumnes que hagen cursat els mòduls de formació complementària serà d'"apte" o "no apte". Els conservatoris superiors de Dansa expediran el corresponent certificat conforme als models que es publiquen com a annex IV, per al mòdul de Pedagogia de la Dansa i com a annex V, per al mòdul de Coreografia i Tècniques d'Interpretació de la Dansa.
6t reclamacions de les qualificacions
Els alumnes que cursen els mòduls de formació complementària podran acollir-se al que disposa l'article 16 del Decret 128/2002, de 30 de juliol, del Govern Valencià, pel qual s'establix el currículum de les ensenyances de grau superior de Dansa de la Comunitat i es regula la prova d'accés a estos estudis, en el supòsit de reclamació de qualificacions estimades incorrectes.
7m Mobilitat
En aquells casos en què en un conservatori superior de Dansa queden llocs escolars vacants, podran adjudicar-se als aspirants que hagen sol·licitat accedir en un altre centre superior segons l'orde de puntuació obtingut en la valoració de mèrits que establisca la Direcció General d'Ensenyament.
8u Incompatibilitats
En cap cas podran accedir als mòduls de formació convocats per un conservatori superior de Dansa els professors i professores que exercisquen la docència en el mateix centre.
La Direcció General d'Ensenyament, organitzarà grups amb horaris específics tendents a facilitar l'assistència als cursos de formació complementària al professorat dels conservatoris professionals i superiors de Dansa de l'àmbit territorial de la Comunitat Valenciana.
9é Entrada en vigor
La present Resolució entrarà en vigor l'endemà de la seua publicació en el Diari Oficial de la Generalitat.
València, 14 de desembre del 2006.- El director general d'Ensenyament: Josep Vicent Felip i Monlleó